paragraph_text: Vologaz I. Partski (u izvorima još u oblicima: Vologases, Vologaeses, Vologeses, a kod zaratustrijanskih izvora: Valakhsh (farsi: بلاش, Balāsh) je bio vladarem Partskog Carstva. Vladao je od oko 51. do 78. godine. Sin je Vonona II. i njegove tračke priležnice. Svom bratu Pakoru II. je dao kraljevstvo Atropatenu. Osvojio je armensko kraljevstvo za svog drugog brata Tiridata I. Ovo je dovelo do dugogodišnjeg rata s Rimskim Carstvom (54. – 63.), kojeg je s rimske strane vodio general Gnaj Domicije Korbul.